CELEX: 62022CN0090
Language: el
Date: 2022-02-10 00:00:00
Title: Υπόθεση C-90/22: Αίτηση προδικαστικής αποφάσεως την οποία υπέβαλε το Lietuvos Aukščiausiasis Teismas (Λιθουανία) στις 10 Φεβρουαρίου 2022 — «Gjensidige» ADB

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/24
            
         
      Αίτηση προδικαστικής αποφάσεως την οποία υπέβαλε το Lietuvos Aukščiausiasis Teismas (Λιθουανία) στις 10 Φεβρουαρίου 2022 — «Gjensidige» ADB
      (Υπόθεση C-90/22)
      (2022/C 237/32)
      Γλώσσα διαδικασίας: η λιθουανική
      
         Αιτούν δικαστήριο
      
      Lietuvos Aukščiausiasis Teismas
      
         Διάδικοι στην υπόθεση της κύριας δίκης
      
      
         Αναιρεσείουσα:«Gjensidige» ADB
      
         Αναιρεσίβλητες:«Rhenus Logistics» UAB, «ACC Distribution» UAB
      
         Προδικαστικά ερωτήματα
      
      
                  1)
               
               
                  Έχει το άρθρο 71 του κανονισμού 1215/2012 (1), λαμβανομένων υπόψη των άρθρων 25, 29 και 31 και των αιτιολογικών σκέψεων 21 και 22 αυτού, την έννοια ότι επιτρέπει την εφαρμογή του άρθρου 31 της Σύμβασης CMR και σε περιπτώσεις στις οποίες διαφορά εμπίπτουσα στο πεδίο εφαρμογής αμφοτέρων των εν λόγω νομικών πράξεων αποτελεί αντικείμενο συμφωνίας διεθνούς δικαιοδοσίας;
               
            
                  2)
               
               
                  Λαμβανομένης υπόψη της βούλησης του νομοθέτη να ενισχύσει την προστασία συμφωνιών διεθνούς δικαιοδοσίας στην Ευρωπαϊκή Ένωση, επιδέχεται το άρθρο 45, παράγραφος 1, στοιχείο εʹ, σημείο ii, του κανονισμού 1215/2012 ευρύτερης ερμηνείας, υπό την έννοια ότι δεν καλύπτει μόνον το τμήμα 6 του κεφαλαίου II του εν λόγω κανονισμού αλλά και το τμήμα 7 αυτού;
               
            
                  3)
               
               
                  Κατόπιν εκτίμησης των πραγματικών περιστατικών της επίμαχης κατάστασης και των έννομων συνεπειών τους, έχει ο χρησιμοποιούμενος στον κανονισμό 1215/2012 όρος «δημόσια τάξη» την έννοια ότι καλύπτει, ως λόγο για τη μη αναγνώριση δικαστικής απόφασης άλλου κράτους μέλους, την περίπτωση κατά την οποία η εφαρμογή ειδικής σύμβασης, όπως η Σύμβαση CMR, δημιουργεί έννομη κατάσταση κατά την οποία δεν τηρούνται στην ίδια υπόθεση και οι δύο συμφωνίες, ήτοι τόσο η συμφωνία διεθνούς δικαιοδοσίας όσο και η συμφωνία για το εφαρμοστέο δίκαιο;
               
            
         (1)  Κανονισμός (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2012, L 351, σ. 1).